ตีตั๋วชนโรง: The Lure หนังมิวสิคัล แฟนตาซี เปลือย สยอง
หรือในชื่อไทย ,ครีบกระหาย, อาจเป็นหนังที่ดูแปลกตา มีชื่อไทยที่แปลกหูสักหน่อย แต่นี่คือหนังมิวสิคัลสัญชาติโปแลนด์ที่สร้างชื่อด้วยการเดินทางไปฉายในเทศกาลภาพยนตร์ดังๆ มาแล้วทั่วโลก และในที่สุดหนังก็ได้เข้ามาฉายในไทย หากให้สรุปสั้นๆ ที่มีต่อหนังเรื่องนี้ ก็คงเอ่ยได้เพียงว่า เป็นหนังมิวสิคัลที่แปลกแต่ลงตัวอย่างประหลาด,,หรือในภาษาโปแลนด์ว่า ,Córki dancingu, แปลเป็นอังกฤษว่า ,Daughters of the Dance Club, เล่าเรื่องราวในประเทศโปแลนด์ยุค 80 เมื่อเงือกสาวสองพี่น้อง,โกลเด้น, และ ,ซิลเวอร์, ที่หลงใหลในเสียงดนตรีได้ขึ้นบกและเข้าไปเป็นนักร้องในไนต์คลับชื่อดัง โดยมีเสียงร้องอันไพเราะ โชว์เปลือย และครึ่งร่างที่เป็นปลาเป็นจุดขาย ซึ่งพวกเธอได้เรียนรู้ทั้งด้านดีและด้านที่เลวร้ายของมนุษย์ โดยซิลเวอร์ได้มีความรักกับหนุ่มนักดนตรีในวง ขณะที่โกลเด้นเรียนรู้ที่จะใช้เสน่ห์เพื่อสิ่งที่เธอต้องการ ระหว่างนั้นสัญชาตญาณดิบในการกินคนของพวกเธอก็ยังคงมีอยู่ อันนำมาสู่เหตุการณ์สยองขวัญเลือดสาด,หนังมิวสิคัลเนื้อเรื่องแปลกแหวกแนว,ครีบกระหาย, เป็นหนังมิวสิคัลที่มีความพิเศษ มีส่วนผสมระหว่างเรื่องราวแฟนตาซีอย่าง เงือก ที่ไม่ได้มาสวยใสแบบ ,The Little Mermaid, ของ ,Disney, แต่มาในแบบสวยสังหารกินคน ที่มาพร้อมพรสวรรค์ด้านเสียงร้องที่ชวนหลงใหล และการที่ตัวละครเงือกนั้นอยู่ในช่วงวัยรุ่น มีทั้งความรักและการเรียนรู้ส่ิงต่างๆ หนังจึงพ่วงความเป็นหนัง coming of age เข้าไป ซึ่งทั้งหมดนี้ถูกล้อมไว้ด้วยงานดนตรีแนวอิเล็กทรอนิกส์ป๊อป พังก์ร็อก ของยุค 80 ซึ่งเมื่อพิจารณาความเป็นหนังมิวสิคัล ,The Lure, ก็นับเป็นหนังมิวสิคัลที่แปลกแหวกแนวจริงๆ ,ในแง่ของมิวสิคัล หนังตอบโจทย์ทั้งการร้องการเต้นที่ทำให้แต่ละโชว์ออกมานั้นดูเจ๋งและเท่มากๆ ที่สำคัญการร้องและเต้นยังช่วยเสริมให้เห็นพัฒนาการของตัวละครและเรื่องราวได้เป็นอย่างดี ซึ่งเพลงในเรื่องก็มีความโดดเด่นและเข้มข้นในรายละเอียดของดนตรี อย่างเช่น ,I Feel Love, ของ ,Donna Summer, ที่นำมาคัฟเวอร์ใหม่ หรือเพลงจากวงพังก์ร็อกโปแลนด์ ,Post Regiment, และอีกหลายเพลงในภาษาโปแลนด์ ที่มีจังหวะสนุกชวนให้อยากลุกจากที่นั่งมาเต้นเลย และไม่ต้องกลัวว่าจะไม่เข้าใจความหมายของเพลง เพราะมีแปลซับไทยให้พร้อม,แฟนตาซี เปลือย สยองขวัญ,หนังขายเสน่ห์ของนักแสดงที่รับบทเงือกอย่างเต็มที่ทั้ง ,มาร์ทา มาซูเร็ค, (ซิลเวอร์) และ ,มิคาลิน่า โอลชันสกา, (โกลเด้น) ที่ไม่ได้มีดีแค่ความสวย แต่ยังโชว์ทั้งร้องและเต้นด้วยตัวเองตลอดเรื่อง แถมยังมีซีนให้คนดูหนุ่มๆ ได้ฮือฮา กับฉากโชว์หน้าอกหน้าใจและฉากเปลือย (ทั้งตัว) ในแบบที่ต้องอึ้ง,ฉากแปลงเป็นเงือกที่ครึ่งร่างเป็นหางและครีบแบบปลา แม้ในครั้งแรกจะรู้สึกว่ามันประหลาดไม่สมจริง แต่เมื่อเรื่องราวดำเนินไปก็ไม่รู้สึกติดขัดอะไร แถมมันยังนำไปสู่ฉากสยองเมื่อ เงือกอยากจะมีขาเหมือนคน ซึ่งการได้มาก็ไม่พ้นการผ่าตัด ซึ่งเป็นฉากที่บ้าคลั่งมากๆ และหนังยังเลยเถิดไปถึงฉาก เซ็กซ์วิตถาร ระหว่างคนกับเงือก ที่ยอมใจกับความแฟนตาซีที่ผู้กำกับ ,แอกนิสก้า สม็อคซินสก้า, นำเสนอ ใครอยากรู้ว่าฉากดังกล่าวเป็นอย่างไรต้องลองไปชมด้วยตัวเอง,หากตัดเรื่องมิวสิคัลออกไป ครีบกระหาย ก็จัดเป็นหนังที่เต็มไปด้วยความแฟนตาซีและขายลูกบ้าราวกับหนังเกรดบี ที่ใครไม่ชอบก็คงเกลียดไปเลย และเมื่อรวมเข้ากับความเป็นมิวสิคัล หนังเรื่องนี้จึงเต็มไปด้วยความแปลกแต่ลงตัวอย่างประหลาด ที่ใครเป็นแฟนหนังมิวสิคัลอยู่แล้วก็อยากให้ลองเปิดใจไปดูสักครั้ง,อ่านบทความ ตีตั๋วชนโรง เรื่องอื่นๆ, ,--- ชาแมน ---, ,Twitter.com/Chamanz13
The Lure ครีบกระหาย คือหนังมิวสิคัลสัญชาติโปแลนด์ที่สร้างชื่อด้วยการเดินทางไปฉายในเทศกาลภาพยนตร์ดังๆ มาแล้วทั่วโลก และในที่สุดหนังก็ได้เข้ามาฉายในไทย ซึ่งสรุปสั้นๆ ได้เลยว่า เป็นหนังมิวสิคัลที่แปลกแต่ลงตัวอย่างประหลาด
ตีตั๋วชนโรง,The Lure,The Lure ครีบกระหาย,หนังใหม่,รีวิวหนัง